Οργανισμός Τηλεπικοινωνιών Ελλάδος

Ο Όμιλος ΟΤΕ (Οργανισμός Τηλεπικοινωνιών της Ελλάδος Α.Ε.) είναι η μεγαλύτερη εταιρεία τεχνολογίας στην Ελλάδα. Αποτελεί μία από τις τρεις μεγαλύτερες εταιρείες στο Χρηματιστήριο Αθηνών, σύμφωνα με την κεφαλαιοποίηση. Ο Όμιλος ΟΤΕ προσφέρει μια ευρεία γκάμα υπηρεσιών: σταθερή, κινητή τηλεφωνία και ευρυζωνικές υπηρεσίες, συνδρομητική τηλεόραση και ολοκληρωμένες λύσεις ICT. Παράλληλα, ο Όμιλος εμπλέκεται σε μια σειρά δραστηριοτήτων, κυρίως στους τομείς των δορυφορικών επικοινωνιών, των ακινήτων και της επαγγελματικής εκπαίδευσης. Ήταν κρατικό μονοπώλιο μέχρι το 1996 όταν ξεκίνησε η ιδιωτικοποίηση του και πλέον συναλλάσσεται στο Χρηματιστήριο Αθηνών (ΧΑΑ: ΟΤΕ) και το Χρηματιστήριο του Λονδίνου. Σήμερα, ο Όμιλος ΟΤΕ απασχολεί περίπου 11.453 εργαζομένους. Από τον Ιούλιο του 2009 η Deutsche Telekom είναι ο μεγαλύτερος μέτοχος της εταιρείας.

 Ξεκινώντας το 1996 το Ελληνικό Δημόσιο μείωσε σταδιακά τη συμμετοχή του στο μετοχικό κεφάλαιο του ΟΤΕ. Κατόπιν συμφωνίας μεταξύ της Ελληνικής Κυβέρνησης και της Deutsche Telekom, από τις 5 Νοεμβρίου 2008, κατείχαν ο καθένας 25% συν μία μετοχή του μετοχικού κεφαλαίου του ΟΤΕ. Μετά από περαιτέρω πώληση μετοχών και δικαιωμάτων ψήφου του Ελληνικού Δημοσίου, από τις 11 Ιουλίου 2011, το ποσοστό της Deutsche Telekom στον ΟΤΕ ανερχόταν σε 40% και του Ελληνικού Δημοσίου σε 10%. Το Τ.Α.Ι.Πε.Δ. ανακοίνωσε στις 13 Φεβρουαρίου 2018 την έναρξη διαγωνιστικής διαδικασίας για την εξαγορά του 5% από το ελληνικό κράτος. Ο διαγωνισμός έληξε την Παρασκευή 16 Μαρτίου 2018, χωρίς κανέναν ενδιαφερόμενο. Την ίδια ημέρα το Τ.Α.Ι.Πε.Δ., έστειλε επιστολή στην Deutsche Telekom για πρόταση εξαγοράς των μετοχών έναντι 284 εκατομμυρίων ευρώ, με προθεσμία 30 εργάσιμων ημερών. Η Deutsche Telekom άσκησε το δικαίωμα πρώτης άρνησης και η εξαγορά ολοκληρώθηκε το Μάιο του 2018, μέσω του Χρηματιστηρίου. Σήμερα η Deutsche Telekom κατέχει ποσοστό 52,7% των μετοχών της εταιρείας και το Ελληνικό Δημόσιο 1,2%. COSMOTE Α.Ε. (100%): Πάροχος υπηρεσιών κινητής τηλεφωνίας. ΟΤΕGlobe (100%): Διεθνής πάροχος με παρουσία στην ευρύτερη περιοχή της Νοτιοανατολικής Ευρώπης και θυγατρική εταιρεία του Ομίλου ΟΤΕ. Μέσω του εκτεταμένου, αξιόπιστου Ευρωπαϊκού δικτύου της, η εταιρεία παρέχει μία ευρεία γκάμα ολοκληρωμένων υπηρεσιών διεθνούς τηλεφωνίας και δεδομένων, σε τηλεπικοινωνιακούς παρόχους και μεγάλους πολυεθνικούς οργανισμούς στην Ελλάδα και το εξωτερικό. Επεκτείνοντας τις διεθνείς δικτυακές υποδομές της προς την Ασία με τη συμμετοχή της σε κοινοπραξίες υποθαλάσσιων καλωδίων (με πιο πρόσφατο το Asia-Africa-Europe 1) και μέσω συνεργασιών με καταξιωμένους διεθνείς παρόχους, η OTEGlobe αναδεικνύεται σε έναν αξιόπιστο κόμβο της Μεσογείου για τη διασύνδεση της Ευρώπης με τον υπόλοιπο κόσμο. OTE Sat Maritel (94,08%): Δορυφορικές υπηρεσίες επικοινωνίας για τη ναυτιλία. Αποτελεί έναν από τους τέσσερις κύριους παρόχους των υπηρεσιών θαλάσσιων δορυφορικών επικοινωνιών Inmarsat στον κόσμο. Cosmo One (61,74%): Εφαρμογές και Υπηρεσίες Ηλεκτρονικού Εμπορίου για επιχειρήσεις (Β2Β) - ο μεγαλύτερος πάροχος στην Ελλάδα. OTE Academy (100%): Ακαδημαϊκού Επιπέδου εκπαίδευση και επαγγελματική κατάρτιση. OTE Estate (100%): Αξιοποίηση της ακίνητης περιουσίας του ΟΤΕ. ΟΤΕ Ασφάλιση (100%): Ανώνυμη Εταιρεία Ασφαλιστικής Πρακτόρευσης, θυγατρική 100% του ΟΤΕ από το 1997, εξειδικευμένη σε θέματα ιδιωτικής ασφάλισης. Παρέχει τις υπηρεσίες της στον Όμιλο ΟΤΕ, στο ανθρώπινο δυναμικό του, αλλά και στο ευρύτερο καταναλωτικό κοινό. COSMOTE e-value (100%): Δραστηριοποιείται από το 1999 στην παροχή ολοκληρωμένων υπηρεσιών Contact Center, κατέχοντας ηγετική θέση στον κλάδο. Επίσης έχει στην ιδιοκτησία του το 11888 και τον δικό του τηλεφωνικό κατάλογο. Telekom Romania: Ο ΟΤΕ κατέχει το 54% του μετοχικού κεφαλαίου της Telekom Romania, του κύριου Οργανισμού Τηλεπικοινωνιών της Ρουμανίας, ο οποίος παρέχει ολοκληρωμένες υπηρεσίες σταθερής τηλεφωνίας, σταθερής ευρυζωνικότητας, συνδρομητικής τηλεόρασης και κινητής τηλεφωνίας στην τοπική αγορά. Για το 2021, ο όμιλος ανακοίνωσε κύκλο εργασιών €3.368,3 εκατ. αυξημένο κατά 3,4% με την προσαρμοσμένη κερδοφορία EBITDA να ανέρχεται στα €1.295,9 εκατ. και το περιθώριο EBITDA να αυξάνεται στο 38,5%. Οι προσαρμοσμένες ελεύθερες ταμειακές ροές διαμορφώθηκαν στα €590,1 εκατ. Ο προσαρμοσμένος καθαρός δανεισμός του Ομίλου μειώθηκε κατά 25%, στα €775,6 δισ., που αντιστοιχεί σε 0,6 φορές το ετήσιο προσαρμοσμένο ΕΒΙTDA (AL). Ο ΟΤΕ δημιουργήθηκε στις 23 Οκτωβρίου του 1949, ως διάδοχος της Ανώνυμης Ελληνικής Τηλεφωνικής Εταιρείας (Α.Ε.Τ.Ε.) που είχε ιδρυθεί το 1926, με σκοπό να ενοποιήσει το σύνολο ανάλογων δημοσίων και ιδιωτικών επιχειρήσεων τηλεπικοινωνιών. Προτού συμβεί αυτό, η τηλεφωνία, η τηλεγραφία, οι εγχώριες και διεθνείς συνδέσεις ήταν αποσπασματικές και ελλιπώς συντονισμένες. Μέχρι το 1998, η αγορά τηλεπικοινωνιών στην Ελλάδα ήταν μονοπώλιο. Η αγορά ανοίχθηκε στους ανταγωνιστές και ο ΟΤΕ βαθμιαία ιδιωτικοποιήθηκε. Μαζί με τους υπολοίπους παρόχους της αγοράς τηλεπικοινωνιών, ο ΟΤΕ ρυθμίζεται από την Εθνική Επιτροπή Τηλεπικοινωνιών και Ταχυδρομείων (ΕΕΤΤ). Το 2007 ο Όμιλος Marfin Investment απέκτησε το 20% της εταιρείας, ενώ τον Μάρτιο του 2008, το πώλησε στη Γερμανική Deutsche Telekom, η οποία αργότερα αύξησε το ποσοστό της σε 25% συν μία ψήφο, ώστε να αντιστοιχεί με το ποσοστό του κράτους. Μετά την πώληση ενός επιπλέον ποσοστού 5% το 2009 και ενός 10% του κεφαλαίου του ΟΤΕ το 2011 από το Ελληνικό Δημόσιο προς την Deutsche Telekom, το κράτος κατείχε το 10% και η Deutsche Telekom το 40%. Το 2018 η Deutsche Telekom απέκτησε ένα επιπλέον 5% του ΟΤΕ, καθώς, όπως ανακοινώθηκε από το ΤΑΙΠΕΔ, άσκησε το δικαίωμα πρώτης άρνησης για την απόκτηση των 24.507.520 κοινών ονομαστικών μετοχών. 23 Οκτωβρίου 1949: Ιδρύεται ο ΟΤΕ (Ν.Δ. 1049/49). Εκδίδεται ο πρώτος τηλεφωνικός κατάλογος. Αρχίζει η αυτοματοποίηση της υπηρεσίας TELEX. Αυτοματοποιείται το υπεραστικό τηλεφωνικό δίκτυο της χώρας. Ποντίζεται το υποβρύχιο καλώδιο Ελλάδας και Ιταλίας MED-3. Τοποθετείται η πρώτη κεραία του Κέντρου Δορυφορικών Επικοινωνιών Θερμοπυλών (η 6η στην Ευρώπη). Τοποθετούνται τα πρώτα πλήρως ψηφιακά τηλεφωνικά κέντρα (υπεραστικό και κομβικό) του συστήματος EWSD/SIEMENS. Διεύρυνση δραστηριοτήτων ΟΤΕ σε Βαλκάνια, Νοτιοανατολική Ευρώπη και Μέση Ανατολή. Εισάγεται ο ΟΤΕ στο Χρηματιστήριο Αθηνών (ΧΑΑ). Εισαγωγή στο Χρηματιστήριο της Νέας Υόρκης (NYSE). Ο ΟΤΕ αποκτά το 35% της RomTelecom, του εγχώριου τηλεφωνικού οργανισμού της Ρουμανίας. Ο ΟΤΕ αποκτά άδεια λειτουργίας GSM στη Βουλγαρία και συστήνει για το σκοπό αυτό την εταιρία Globul. Εκτόξευση του δορυφόρου Hellas Sat2 από το ακρωτήριο ΚΑΝΑΒΕΡΑΛ. Ο ΟΤΕ ξεκινά την παροχή υπηρεσιών ADSL στην Ελλάδα. Ο ΟΤΕ και η COSMOTE αναλαμβάνουν Μεγάλοι Εθνικοί Χορηγοί των Ολυμπιακών Αγώνων 2004. Ο ΟΤΕ υπογράφει συμφωνία για την πώληση του ποσοστού 90%, που κατείχε στο μετοχικό κεφάλαιο της ArmenTel (Αρμενία), έναντι περίπου €342 εκατ. Το Ελληνικό Δημόσιο πωλεί 10,7% του μετοχικού κεφαλαίου του ΟΤΕ σε θεσμικούς επενδυτές. Διατίθενται νέες ταχύτητες πρόσβασης που φτάνουν τα 24Mbps. Ξεκίνησε η δοκιμαστική εμπορική διάθεση του CONN-X TV (IPTV) από τον ΟΤΕ σε περιορισμένο αριθμό πελατών. Αυτή η δορυφορική τηλεόραση ήταν πρόλογος του ΟΤΕ TV. Οι ευρυζωνικές συνδέσεις του ΟΤΕ ανέρχονται στις 970.000, ενώ τα σημεία παρουσίας στο δίκτυό του επεκτείνονται σε 1.390, πανελλαδικά. Υπογράφεται η συμφωνία μεταξύ Ελληνικής Κυβέρνησης και Deutsche Telekom, με βάση την οποία, από 5 Νοεμβρίου, κατέχουν ο καθένας 25% συν μία μετοχή του μετοχικού κεφαλαίου του ΟΤΕ. Ο ΟΤΕ αποκτά το 100% της COSMOTE και η μετοχή της διαγράφεται από το Χρηματιστήριο Αθηνών. Η COSMOTE κατέχει πλέον το 100% της ΓΕΡΜΑΝΟΣ ΑΒΕΕ, της κορυφαίας τηλεπικοινωνιακής αλυσίδας λιανικής στην ευρύτερη περιοχή της Νοτιοανατολικής Ευρώπης. Ολοκληρώνεται η πώληση της COSMOFON στην πρώην Γιουγκοσλαβική Δημοκρατία της Μακεδονίας που κατείχε η COSMOTE. Μετά την πώληση επιπλέον 5% μετοχών και δικαιωμάτων ψήφου του Ελληνικού Δημοσίου, το ποσοστό της Deutsche Telekom στον ΟΤΕ ανέρχεται σε 30% ενώ η συμμετοχή του Ελληνικού Δημοσίου ανέρχεται σε 20%. Η COSMOTE ολοκληρώνει την εξαγορά της Telemobil S.A. (Zapp) στη Ρουμανία. Ο ΟΤΕ παρουσιάζει το Conn-x TV, το οποίο βασίζεται στην τεχνολογία IPTV. Τη θέση του Προέδρου και Διευθύνοντος Συμβούλου στον ΟΤΕ αναλαμβάνει ο κ. Μιχάλης Τσαμάζ. Έξοδος του ΟΤΕ από το Χρηματιστήριο της Νέας Υόρκης (NYSE). Η Deutsche Telekom αποκτά ένα επιπλέον 10% του μετοχικού κεφαλαίου του ΟΤΕ, αυξάνοντας το ποσοστό της σε 40%. Υπογράφει τριετή Επιχειρησιακή Συλλογική Σύμβαση Εργασίας μεταξύ ΟΤΕ και ΟΜΕ–ΟΤΕ, πετυχαίνοντας μείωση του κόστους προσωπικού και εξασφάλιση της εργασίας για το τακτικό προσωπικό του ΟΤΕ. Παρουσιάζει την υπηρεσία ΟΤΕ TV Μέσω Δορυφόρου και ενοποιεί το σύνολο των υπηρεσιών συνδρομητικής τηλεόρασης που προσφέρει κάτω από την κοινή ονομασία ΟΤΕ TV. Ο ΟΤΕ υπογράφει συμφωνία για την πώληση του μειοψηφικού ποσοστού, που κατείχε στο μετοχικό κεφάλαιο της Telecom Serbia (Σερβία), ύψους 20%, έναντι περίπου €400 εκατ. Λανσάρει μειωμένες τιμές έως και 25% για τα προγράμματα ΟΤΕ Double Play Απεριόριστα, που συνδυάζουν internet και απεριόριστη τηλεφωνία προς σταθερά. Η συνδρομητική βάση του OTE TV ξεπερνά τις 100 χιλιάδες χάρη στη συνεχή ενίσχυση της πλατφόρμας με νέα κανάλια, υπηρεσίες και HD περιεχόμενο. Διαθέτει εμπορικά νέες ταχύτητες γρήγορου Internet, VDSL, με ταχύτητες έως 50 Mbps. Ολοκληρώνει με επιτυχία δύο Προγράμματα Οικειοθελούς Αποχώρησης Προσωπικού της οποίας τα κίνητρα που δόθηκαν από την εταιρεία αποδέχθηκαν 1.516 άτομα. Συγκεντρώνει 700 εκατομμύρια ευρώ από την επιτυχή ολοκλήρωση διαδικασίας έκδοσης ομολόγων πενταετούς διάρκειας με σταθερό επιτόκιο. Ο ΟΤΕ ανακοινώνει την υπογραφή συμφωνίας για την πώληση ποσοστού 99,05% που κατέχει στον Hellas Sat, στην Arabsat, έναντι € 208 εκατ. και 7 εκατ., ως μέρισμα. Ανακοινώνει τη σύναψη συμφωνίας για την πώληση της κατά 100% θυγατρικής εταιρείας Cosmo Bulgaria Mobile EAD (Globul), και της Germanos Telecom Bulgaria, στην Telenor, το Νορβηγικό Όμιλο Τηλεπικοινωνιών. Το τίμημα της πώλησης ανήλθε σε 717 εκατ. ευρώ. Επεκτείνει το δίκτυο VDSL που τον Οκτώβριο του 2014 καλύπτει 1,3 εκατ. νοικοκυριά και επιχειρήσεις σε όλη τη χώρα. Στις 26 Οκτωβρίου 2015 καθιερώνει την COSMOTE ως ενιαία εμπορική μάρκα για όλα τα προϊόντα και τις υπηρεσίες που διαθέτει. Το 2017 η διοίκηση του ΟΤΕ ανακοίνωσε ότι προτεραιότητα είναι η ανάπτυξη των δικτύων οπτικών ινών και πως οι συνολικές επενδύσεις για την περίοδο ως το 2020 θα ανέλθουν σε 1,5 δισ. ευρώ. Η COSMOTE παρουσιάζει το νέο της κεντρικό μήνυμα, αλλά και την υπόσχεσή της να συμβάλει σε έναν κόσμο, καλύτερο για όλους, με τη βοήθεια της τεχνολογίας. Ο Όμιλος ΟΤΕ ανακοινώνει επενδυτικό πλάνο ύψους 2 δισ. ευρώ έως το 2022, κυρίως για υποδομές και δίκτυα νέας γενιάς. Ο Όμιλος ΟΤΕ διαθέτει εμπορικά το νέο δίκτυο αρχιτεκτονικής Fiber Τo The Home (FTTH) για υπερύψηλες ταχύτητες 100 & 200Mbps, με δυνατότητα αναβάθμισης σε 1 Gbps. Η COSMOTE αναλαμβάνει την ανάπτυξη πιλοτικού δικτύου πέμπτης γενιάς (5G) στο Δήμο του Ζωγράφου, στο πλαίσιο μνημονίου συνεργασίας του ΓΓ Τηλεπικοινωνιών και Ταχυδρομείων και της Δημάρχου Ζωγράφου. Η COSMOTE υλοποιεί το πρώτο δοκιμαστικό δίκτυο 5G στην Ελλάδα, πετυχαίνοντας live ταχύτητες πάνω από 12Gbps. €400 εκατ. από τις διεθνείς αγορές αντλεί με επιτυχία ο Όμιλος ΟΤΕ, για την έκδοση ομολόγου τετραετούς διάρκειας. Η έκδοση υπερκαλύπτεται περίπου 5 φορές, με το κουπόνι να διαμορφώνεται τελικά σε 2,375% ετησίως, το χαμηλότερο που έχει εκδώσει ο Όμιλος ΟΤΕ την τελευταία δεκαετία. Η ΟΤΕ Α.Ε. ανακοινώνει την υιοθέτηση νέας μεσοπρόθεσμης Πολιτικής Αμοιβών προς τους Μετόχους. Ο ΟΤΕ ολοκληρώνει την πώληση ολόκληρου του ποσοστού που κατείχε στην Telekom Albania Sh.A. προς την Albania Telecom Invest AD, έναντι συνολικού τιμήματος €50 εκατ. Η Deutsche Telekom αποκτά ένα επιπλέον 5% του μετοχικού κεφαλαίου του ΟΤΕ, αυξάνοντας το ποσοστό της σε 45%. Το δίκτυο καταστημάτων του Ομίλου στην Ελλάδα αποτελείται από 299 καταστήματα ΓΕΡΜΑΝΟΣ και 133 καταστήματα COSMOTE. Με το κεντρικό μήνυμα «ένας κόσμος, καλύτερος για όλους», η COSMOTE αποτελεί την ενιαία εμπορική μάρκα για όλα τα προϊόντα και τις υπηρεσίες του Ομίλου Σήμερα, στο μετοχικό του κεφάλαιο μετέχουν η Deutsche Telekom με ποσοστό 46% και το Ελληνικό Δημόσιο με 5,5%. Ο ΟΤΕ ολοκληρώνει την πώληση ολόκληρου του ποσοστού που κατείχε στην Telekom Albania Sh.A. προς την Albania Telecom Invest AD, έναντι συνολικού τιμήματος €50 εκατ. Ο Όμιλος ΟΤΕ φέρνει στο νομό Θεσσαλονίκης τις απεριόριστες δυνατότητες των οπτικών ινών μέχρι το σπίτι (FTTH), με 15.000 νοικοκυριά και επιχειρήσεις σε περιοχές των δήμων Θεσσαλονίκης και Καλαμαριάς να αποκτούν πρόσβαση σε εγγυημένες ταχύτητες 100 και 200Mbps. Ο Όμιλος ΟΤΕ διακρίνεται με το βραβείο «Ψηφιακή Εξέλιξη» για την επιτυχημένη μετάβασή του στην ψηφιακή εποχή και για τον πρωταγωνιστικό ρόλο του στην ψηφιακή ανάπτυξη της χώρας στα Growth Awards 2019. Ξεπέρασαν τις 300.000 τα νοικοκυριά και οι επιχειρήσεις σε όλη την Ελλάδα που έχουν πρόσβαση σε 100% οπτική ίνα μέχρι το σπίτι (FTTH) μέσω του COSMOTE Fiber, του μεγαλύτερου δικτύου οπτικών ινών στη χώρα, με την COSMOTE να επιτυγχάνει τον φιλόδοξο στόχο που είχε θέσει για την επέκταση του δικτύου οπτικών ινών μέχρι το τέλος του 2020. Ξεκινώντας από τον Βορρά, δυνατότητα σύνδεσης σε 100% οπτική ίνα μέχρι την πρίζα έχουν πλέον η Ορεστιάδα, η Φλώρινα και τα Γρεβενά, ενώ το FTTH επεκτάθηκε σε ακόμα περισσότερα νοικοκυριά κι επιχειρήσεις της Δράμας και της Καστοριάς. Η Λάρισα κι η Λέσβος απέκτησαν πρόσβαση σε εγγυημένες ταχύτητες 100 & 200Mbps, ενώ στην Πελοπόννησο προστέθηκε το Αίγιο και το Ναύπλιο. Στην Αττική, πρόσβαση σε υποδομή FTTH μέσω COSMOTE Fiber, απέκτησαν οι περιοχές των Αμπελοκήπων, του Ζωγράφου, της Ελευσίνας, του Λαυρίου και των Σπάτων. Ο Όμιλος ΟΤΕ επενδύει εντατικά σε Δίκτυα Νέας Γενιάς, αναπτύσσοντας υποδομές που θα δώσουν ώθηση στην ελληνική οικονομία και θα δημιουργήσουν προοπτικές ανάπτυξης. Είναι ο μεγαλύτερος επενδυτής σε νέες τεχνολογίες και υποδομές στην Ελλάδα, αφού μόνο την περασμένη δεκαετία, οι επενδύσεις έφτασαν τα €4,7 δισ. Επιπλέον, υλοποιεί επενδύσεις ύψους €2 δισ. για την επόμενη τετραετία, για να προσφέρει ακόμα υψηλότερες ταχύτητες και μεγαλύτερη κάλυψη στο σταθερό και το κινητό. Χάρη στις επενδύσεις αυτές, διαθέτει το μεγαλύτερο δίκτυο οπτικών ινών στη χώρα, το COSMOTE Fiber, που επιτρέπει σε πάνω από το 50% του πληθυσμού της χώρας να έχει πρόσβαση σε ταχύτητες 100Mbps και άνω. Το 2019 έκλεισε με τον Όμιλο ΟΤΕ να έχει εγκαταστήσει πάνω από το 75% των συνολικών γραμμών Fiber To The Home της χώρας, πετυχαίνοντας έναν σημαντικό στόχο: να δώσει πρόσβαση σε περισσότερα από 150.000 νοικοκυριά κι επιχειρήσεις σε εγγυημένες ταχύτητες Internet με 100% οπτική ίνα. Στόχος του Ομίλου ΟΤΕ είναι μέχρι το 2022 η κάλυψη FTTH να φτάσει σταδιακά το 1 εκατομμύριο. Και στην κινητή τηλεφωνία, ο Όμιλος ΟΤΕ είναι πρωτοπόρος, εξελίσσοντας συνεχώς τα δίκτυά του. Είναι μακράν Νο1 σε πληθυσμιακή κάλυψη 4G στην Ελλάδα, φτάνοντας περίπου το 99%, αλλά και 4G+, τεχνολογίας LTE Advanced, με πληθυσμιακή κάλυψη 96%. Παράλληλα, ο Όμιλος προετοιμάζεται εντατικά για την επόμενη γενιά της ασύρματης επικοινωνίας, το 5G. Από το 2015, συμβάλλει στον σχεδιασμό και την ανάπτυξη νέων τεχνολογιών, υποδομών και υπηρεσιών 5G, με τη δυναμική του συμμετοχή σε ευρωπαϊκά ερευνητικά έργα. Ήδη η COSMOTE έχει υλοποιήσει το πρώτο δοκιμαστικό δίκτυο 5G στην Ελλάδα, και συγκεκριμένα στο Δήμο Ζωγράφου, πετυχαίνοντας live ταχύτητες πάνω από 12Gbps. Ο Όμιλος ΟΤΕ αξιοποιεί τις δυνατότητες που παρέχει η τεχνολογία, με στόχο τη δημιουργία ενός καλύτερου κόσμου για όλους. Η βιώσιμη ανάπτυξη αποτελεί αναπόσπαστο κομμάτι της επιχειρηματικής στρατηγικής του Ομίλου, αλλά και της λειτουργίας του, μέσα από την οποία συμβάλλει στην οικονομία, την κοινωνία και το περιβάλλον. Το 2019, η κοινωνική συνεισφορά του Ομίλου ανήλθε σε περίπου € 3,7εκατ. Επίκεντρο των δράσεών του ήταν η ανάπτυξη ψηφιακών δεξιοτήτων ανθρώπων όλων των ηλικιών, αλλά και η κάλυψη καίριων αναγκών της κοινωνίας, στηρίζοντας ευαίσθητες κοινωνικές ομάδες, τα παιδιά, την εκπαίδευση, την επιχειρηματικότητα, τις τοπικές κοινωνίες, τον πολιτισμό και τον αθλητισμό. Το Μουσείο Τηλεπικοινωνιών ΟΤΕ άνοιξε τις πύλες του στο κοινό το 1990. Στεγάζεται σε ιδιόκτητο κτίριο του ΟΤΕ 1000m2 στην περιοχή της Κηφισιάς, στην Αθήνα. Σκοπός του Μουσείου είναι η έρευνα, μελέτη και τεκμηρίωση των ιστορικών στοιχείων που αφορούν στην εξέλιξη των τηλεπικοινωνιών από την αρχαιότητα μέχρι σήμερα. Το Μουσείο είναι μέλος της Διεθνούς Επιτροπής για τη Διατήρηση της Βιομηχανικής Κληρονομιάς (The International Committee for the Conservation of Industrial Heritage - TICCIH). Επίσημος ιστότοπος